钦定古今图书集成/理学汇编/文学典/第117卷 > 杨以任
## 钦定古今图书集成/理学汇编/文学典/第117卷 > 杨以任

按《江西通志》：“‘以任字维节，瑞金人。崇祯辛未进士。博
学有至性，不妄交。与同邑朱敬之、谢士芳、谢子起、杨
汝基及汝基叔结社，称赤水同隽’。敬之以计偕客死。
丁卯省试，士芳子起、汝基遇盗溺死，以任奔，伏其尸
而哭，告邑宰，立四贤祠。自是淡于进取，辞县职，改顺
天教授，升国子博士。癸酉应福建聘，分房所得皆名”
士，总裁，重其人。举闱中卷尽属校阅。以劳致疾，即谢
事归，曰：“吾终不忍负四君子。”张太史溥赠诗曰：“句发
含秋水，文成卷太山。穷愁书不恨，富贵字俱删。理以
静方出，词因老得闲。”时称实录。